פולקטרוניקה

פולקטרוניקה (באנגלית: Folktronica; מוכרת כאלקטרו-פולק) היא סוגה מוזיקלית המורכבת מאלמנטים שונים של מוזיקת פולק ואלקטרוניקה, ולרוב מאופיינת בשימושים בכלי נגינה אקוסטיים – במיוחד כלי מיתר – ובמקצבים של מוזיקת היפ הופ, מוזיקה אלקטרונית או מוזיקת דאנס, אם כי היא משתנה לעיתים קרובות, בהתאם לשיר או האלבום. ב-The Ashgate Research Companion to Popular Musicology נמצא כי "פולקטרוניקה היא סוגה מוזיקלית המאופיינת בסוגות כמו דאנס, רוק או פולק אקוסטי". האלבום Every Man and Woman Is a Star מאת Ultramarine משנת 1991 תואר כאחד מבסיסי הסוגה המוזיקלית; הוא כלל צליל פסטורלי ושילב כלי נגינה מסורתיים כגון כינור ומפוחית עם אלמנטים של טכנו והאוס. בתחילת שנות האלפיים אמנים כמו פור טט, איסאן וגרוונהרסט תוארו כמוזיקאים שהמוזיקה שלה מאופיינת בסוגת הפולקטרוניקה. על פי The Sunday Times Culture's Encyclopedia of Modern Music, אלבומים חיוניים שביססו את הסוגה המוזיקלית הזו הם Pause של פור טט (2001), Mother's Daughter and Other Songs של טאנג (2005), ו-The Milk of Human Kindness של קאריבו (2005). אלבום האולפן התשיעי של הזמרת-יוצרת האמריקאית מדונה, American Life ‏(2003), הושפע באופן ניכר מהסוגה המוזיקלית הזו, והיה לאחד מאלבומי הפולקטרוניקה הראשונים שהגיעו למקום הראשון במצעד הבילבורד 200. בשנות ה-2010 פרצו אמני פולקטרוניקה כמו אלט ג'יי ובון איבר, תוך שאמנים מסורתיים יותר כמו סופיאן סטיבנס זכו להצלחה מסחרית וביקורות חיוביות גם כן. בשנת 2020 יצא לאור אלבום האולפן השמיני של הזמרת-יוצרת האמריקאית טיילור סוויפט, Folklore, שאופיין בסוגת הפולקטרוניקה. האלבום שבר מספר שיאים בשירותי הסטרימינג ונמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. Folklore נמכר בעולם בלמעלה מ-1.3 מיליון עותקים במהלך היממה הראשונה לצאתו, והוא אחד האלבומים היחידים בהיסטוריה שזכו להישג זה. בשבוע הראשון לצאתו נמכר בלמעלה משני מיליון עותקים ברחבי העולם, ובכך נכלל ברשימת עשרת האלבומים הנמכרים ביותר בשבוע הראשון. בארצות הברית נמכר בלמעלה מ-846,000 עותקים בשבוע הראשון לצאתו (מעל לכל אלבום אחר בשנה זו) ובכך הגיע למקום הראשון במצעד בילבורד 200, והיה לאלבומה השביעי ברציפות של סוויפט שזכה להישג זה. הוא נחשב לפורץ דרך בסוגה הזו, שכן אלבומים שאופיינו בה ויצאו קודם לכן לא זכו להצלחה ולביקורות להן זכה Folklore. פולק מדיה וקבצים בנושא פולקטרוניקה בוויקישיתוף Smyth, David (23 April 2004). "Electrifying folk: Folktronica, new folk, fuzzy folk – call it what you will. Laptops are replacing lutes to create a whole new sound", Evening Standard, p. 31. Empire, Kitty (27 April 2003). "Up front on the verge: Four Tet, aka Kieran Hebden", The Observer, p. 14. Scott, Derek B., ed. (2016). The Ashgate Research Companion to Popular Musicology. Abingdon, UK: Routledge. p. 90. ISBN 978-0-7546-6476-5. Ultramarine: This Time Last Year, PopMatters, ‏2014-01-24 (באנגלית אמריקאית) Interviews: Four Tet | Features | Pitchfork, web.archive.org, ‏2015-11-03 Folktronica: Encyclopedia of Modern Music - Times Online, web.archive.org, ‏2011-06-15 Madonna's 'American Life': Revisiting the Divisive Album 15 Years Later, Billboard (באנגלית) AllMusic | Record Reviews, Streaming Songs, Genres & Bands, AllMusic (באנגלית) Facebook, Twitter, Show more sharing options, Facebook, Twitter, Reviews of Taylor Swift's 'Folklore' album are in. Here's what critics are saying, Los Angeles Times, ‏2020-07-24 (באנגלית אמריקאית) George Stark, Taylor Swift's Folklore has sold 1.3 million copies in 24 hours, Mail Online, ‏2020-07-26 Taylor Swift's 'Folklore' Sells Over 2 Million Copies Worldwide - Variety, web.archive.org, ‏2020-07-31